|  |
| --- |
|   |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_\_.\_\_\_\_\_\_\_\_** |  **Nr. GND/2024/** |
|  |  **(protokols Nr.; .p.)** |

**Par Gulbenes novada pašvaldības domes deputātes komandējumu uz Portugāli, Setubal reģionu**

Gulbenes novada pašvaldība ir saņēmusi oficiālu uzaicinājumu no Vidzemes plānošanas reģiona par pārstāvja deleģēšanu pieredzes apmaiņas braucienam uz Portugāli, Setubal reģionu. Pieredzes apmaiņas brauciena galvenie uzsvari: stratēģijas un sadarbības nozīme uzņēmējdarbības un inovāciju vides attīstībā pašvaldībās un reģionā, IPS un vietējo uzņēmumu sadarbība kopīgu mācību programmu radīšanā, risinot darba tirgus izaicinājumus; Setubal atvērto inovāciju centrs; reģionālā inovāciju platforma (par ietekmes pušu kopā savešanu); pašvaldību labās prakses (projektu) piemēri, kas cieši saistīti ar viedo specializāciju, [t.sk](http://t.sk/). par pieredzi sadarbībā ar uzņēmējiem un industrijām, lai attīstītu jaunus pakalpojumus, produktus un stratēģijas pašvaldību un reģiona attīstībai; inkubatoru apmeklējumi - Setubal pašvaldības un Sociālās uzņēmējdarbības inkubatori, viesošanās arī Barreiro pašvaldības inkubatorā - jaunuzņēmēju prezentācijas; ieskats Portugāles uzņēmējdarbības un inovāciju vidē - sabiedrības līdzdalība uzņēmējdarbības un inovāciju aktivitātēs (valsts un vietējā līmenī), Augstākās izglītības uzņēmējdarbības tīkli.

Komandējuma mērķis - gūt pieredzi praktiskai pašvaldību, uzņēmumu un augstskolu sadarbībai, risinot uzņēmējdarbības, inovāciju un izglītības izaicinājumus. Ļaut dalībniekiem aizgūt idejas efektīvākai saimniekošanai pašvaldībās. Gūt jaunu pieredzi un zināšanas savas profesionālās darbības pilnveidei. Palielināt pašvaldību izpratni par uzņēmējdarbības vides attīstības jautājumiem. Stiprināt kapacitāti labas pārvaldības un publisko pakalpojumu jautājumos. Gūt pieredzi uzņēmējdarbības un inovāciju ekosistēmas attīstības veicināšanā pašvaldībās, reģionā un augstākās izglītības sektorā. Uzlabot pašvaldības pārstāvji izpratni par pētniecības un inovāciju stratēģijas nozīmi viedās specializācijas sektoru attīstīšanai gan pašvaldībās, gan reģionā kopumā.

Vidzemes plānošanas reģions segs ar pieredzes apmaiņas braucienu saistītos ceļa un viesnīcas izdevumus, komandējuma dienas naudu no Atveseļošanas fonda projekta Nr. 3.1.1.2.i.0/1/22/I/VARAM/001 "Pašvaldību kapacitātes stiprināšana to darbības efektivitātes un kvalitātes uzlabošanai" finanšu līdzekļiem.

Ņemot vērā augstāk minēto un pamatojoties uz Pašvaldību likuma 10.panta pirmās daļas 27.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Ministru kabineta 2010.gada 12.oktobra noteikumu Nr.969 “Kārtība, kādā atlīdzināmi ar komandējumiem saistītie izdevumi” 10.punktu, Gulbenes novada domes 2018.gada 26.aprīļa noteikumu Nr.9 “Par Gulbenes novada pašvaldības amatpersonu (darbinieku) komandējumiem un darba braucieniem” 13.1.apakšpunktu, 14.punktu un Finanšu komitejas ieteikumu, atklāti balsojot: ar … balsīm “PAR”- , “PRET”- , “ATTURAS”- , Gulbenes novada pašvaldības dome NOLEMJ:

1. KOMANDĒT Gulbenes novada pašvaldības domes deputāti Gunu Pūcīti, pieredzes apmaiņas braucienam uz Portugāli, Setubal reģionu laika posmā no 2024.gada 3.decembra līdz 2024.gada 7.decembrim (ieskaitot).

2. Ar pieredzes apmaiņas braucienu saistītos ceļa un viesnīcas izdevumus, komandējuma dienas naudu SEDZ Vidzemes plānošanas reģions no Atveseļošanas fonda projekta Nr. 3.1.1.2.i.0/1/22/I/VARAM/001 "Pašvaldību kapacitātes stiprināšana to darbības efektivitātes un kvalitātes uzlabošanai" finanšu līdzekļiem.

Gulbenes novada pašvaldības domes priekšsēdētājs A.Caunītis